# Általános információk:

**Tanterv:** Építészmérnöki osztatlan Msc 10.,

Építész Msc 4., Építőművész Ma 4.,

Belsőépítész tervezőművész Ma 2.

**Tantárgy neve: Építészeti elmélet -Tervezésmódszertan 2.**

**Tantárgy kódja:** EPM070MNEM

**Szemeszter:** 10, 4, 2

**Kreditek száma:** 3

**A heti órák elosztása: 2/0/0** ea/gy/lab

**Értékelés:** vizsga(v)

**Előfeltételek: -**

Tantárgy felelős: Dr. Rácz Tamás, adjunktus

Iroda: 7624 Magyarország, Pécs, Boszorkány u. 2. É-81

E-mail: racz.tamas@mik.pte.hu

Munkahelyi telefon: +36 72 503 650 / 23815

Oktatók: Dr. Rácz Tamás, adjunktus

Iroda: 7624 Magyarország, Pécs, Boszorkány u. 2. É-81

E-mail: racz.tamas@mik.pte.hu

Munkahelyi telefon: +36 72 503 650 / 23815

## Tárgyleírás

## Az alapképzés során elsajátított általános tervezési elvek, módszerek után a mesterképzés tervezés-módszertan tantárgysorozata a tervezés elméletének, módszereinek, történetiségének mélyebb rétegeit tárja fel, vizsgálva társadalmi, szociológiai, településszerkezeti hatásait, problémáit. A kurzus célja építészettörténeti és kortárs tervezőműhelyek alkotó szemléleteinek és tervezési módszereinek megismerése. Ezek alapján a hallgató önállóan képes lesz építészeti produktumok elemzésére, azok építészettörténetben való elhelyezésére, összetett építészeti, urbanisztikai és társadalmi problémák összefüggésének felismerésére. Megoldási elvek keresése, kombinálása, koncepcióalkotás. Az előadások és műhelybeszélgetések fő témája a középületek kérdésköre.

## Oktatás célja

## A tantárgy fő fókusza, hogy a hallgató a képzés során megszerzett ismeretek alapján, az építészeti tervezés módszerének és alapelveinek elméletét elsajátítsa. Cél, hogy a hallgató komplex módon tudja alkalmazni a megszerzett ismeretanyagot, különös tekintettel a tervezés módszertani szemléletre. Ezáltal képes legyen önállóan egy építészetelméleti témával foglalkozni és megtanulja az önálló kutatás, adatgyűjtés, elemzés módszereit. A tantárgy nagy hangsúlyt fektet a kölcsönös kommunikációra az adott elméleti témákból és felkészíti a hallgatókat a saját kutatásuk kibontására, elemzésére és az eredmények átadására.

## Tantárgy tartalma

## A hallgatók egy előre kijelölt témával önállóan foglalkoznak, melynek eredményeképp egy esszé, és annak kivonataként egy prezentált kiselőadás készül. A dolgozatot és a kiselőadás anyagát digitálisan kell benyújtani. A kiselőadás előzetes kivonata és tervezett tartalomjegyzéke a félév közben, meghatározott időpontban töltendő fel digitálisan. A kiselőadások pótlására a 14. héten van lehetőség azok számára, akik igazolni tudják mulasztásukat. Az esszék leadási határideje a 12. héten esedékes, melynek pótlása a 14. héten lehetséges.

## A feladatok, követelmények kiadása a tematika szerint történik, melyek az előadás anyagaival, segédletekkel egyetemben, a tantárgy MS Teams felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív.

**Számonkérések**

**Félévközi ellenőrzések, teljesítményértékelések és részarányuk a vizsga minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *absztrakt* | *max. 15 pont* | *15 %* |
| *esszé* | *max. 50 pont* | *50%* |
| *prezentáció* | *max. 25 pont* | *25 %* |
| *jelenlét* | *max. 10 pont* | *10 %* |

**Az aláírás megszerzésének feltétele**

*Az aláírás megszerzésének feltétele, hogy minden feladat elfogadásra kerüljön.*

**Vizsga típusa** (írásbeli, szóbeli): írásbeli

A vizsga minimum 40 %-os teljesítés esetén sikeres.

**Az érdemjegy kialakítása (TVSz 47§ (3))**

A tantárgy vizsgajeggyel jeggyel zárul. A tanulmányi időszak végére (15.hét) a hallgatónak aláírást kell szerezni, amelynek feltétele, hogy a hallgató a TVSZ-ben meghatározott igazolt, vagy igazolatlan hiányzást nem lépte túl, valamint a tematikában meghatározott feladatrészeket, feladatokat időben (vagy TVSZ szerinti késéssel) beadta.

Az előadásokon jelenléti ív készül, megjelent, valamint nem jelent meg/ nem készült bejegyzéssel. Egyes – előre nem meghatározott alkalmakkor Kahoot! kvíz helyettesíti a jelenléti ívet.

Ha a hallgató az aláírást megszerezte és félévközi teljesítménye a pontjai alapján legalább elégséges, akkor megajánlott jegyet kap.

100 %-ban az évközi teljesítmény, 0 %-ban a vizsgán nyújtott teljesítmény alapján történik.

Az érdemjegy megállapítása az összesített teljesítmény alapján %-os bontásban

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Irodalom

Kötelező irodalom és elérhetősége

1. Órai jegyzetek, segédletek, kiosztott mintapéldák
2. BACHMAN Zoltán dr,: Könyv az építészetről. Pécs, Pécsi Tanoda Alapítvány, 1998.
3. CSÁGOLY Ferenc: Középületek. Budapest, TERC Kft, 2004.
4. FRAMPTON, Kenneth: A modern építészet kritikai története. Budapest, TERC Kft, 2009.
5. Le CORBUSIER: Új építészet felé. Budapest, Corvina Kiadó, 1981.
6. VÁMOSSY Ferenc: Az építészet története: A Modern Mozgalom és a késő modern. Budapest, Nemzeti Tankönyvkiadó, 2002.
7. PEVSNER, Nikolaus: A History of Building Types. Princeton, Princeton University Press, 1976
8. KERÉKGYÁRTÓ Béla: A mérhető és a mérhetetlen - Építészeti írások a huszadik századból. Budapest, Typotex, 2004.
9. SCHNELLER István: Az építészeti tér minőségi dimenziói. Építészet/elmélet 10. Budapest, TERC Kft., 2005.
10. KUNSZT György: Értékválság az építészetben és a modern szakralitás – Válogatott írások 1962.- 2003. Építészet/elmélet 6. Budapest, TERC Kft., 2003.
11. DÉRY Attila: A forma visszaszerzése – Építészettörténeti tanulmányok – Építészet/elmélet 2. Budapest, TERC Kft., 2002.
12. BENKŐ Melinda: 111 szó az építészetről, TERC Kft., 2013.

Ajánlott irodalom és elérhetősége

1. Építészeti sorozatok: PHAIDON, Birkhauser, Taschen Kiadók
2. Építészeti folyóiratok: Alaprajz, Magyar Építőművészet, Octogon, Átrium
3. Építészeti website -ok: El croquis, U+A, JA, Domus, Abitare, AR, A10, Atrium, Hauser, Detail,

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló otthoni munka

3. önálló kutatás, adatgyűjtés, elemzés

4. önálló konzultáció a tárgy oktatóitól független szakemberek bevonásával

**Metodika és szempontrendszer:**

# A hallgatók probléma feldolgozási módszere a valóságos tervezési folyamatot modellezi, ugyanakkor leképezi az egyetemi szintű oktatás akadémiai jellegét is (kutató-elemző munka).

# A szemeszter elméleti órái és előadásai segítik a hallgatókat, hogy egy előre kijelölt témával önállóan tudjanak foglakozni. Ennek eredményeképpen a hallgatók képesek lesznek egy tanulmányt és annak kivonataként egy prezentációt elkészíteni egy általuk választott témában, melyről a félév során a tematika szerinti időpontban kiselőadást tartanak. A félév során a tematikában megjelölt időpontokban konzultációs lehetőség van.

# Részletes tantárgyi program és követelmények

**Feladatok és követelményrendszerük**

Az esszé tartalmi, formai követelményei:

* Álló A/4-es formátum
* Szabályos tartalomjegyzék, témafelvezetés, témakibontás, konklúzió, szabályos irodalomjegyzék a hivatkozásokkal, képjegyzékkel (ezek hivatkozásival).
* min. 8 írott oldal képek, ábrák, tartalomjegyzék, stb. nélkül. ( Kb.16 000 karakter)
* Az értékelésben szerepet játszik az esszé szerkesztése, vizuális megjelenítése. A formai követelményektől való eltérés a feladat pótlását, javítását eredményezheti.

A kiselőadás formai követelményei:

* Kb.10 perces összefoglalója, vizuális kivonata a párhuzamosan készített esszének.
* Az értékelésben szerepet játszik az előadás vizuális megjelenítése és grafikai tartalma.

A kidolgozásra választható témák egyéni ötletek és az előadáson elhangzottak továbbdolgozása mellett   
**(a megadott témák bővíthetők, pontosíthatók, esetenként inspirációként, témafelütésként szolgálnak**):

* Diplomatervhez, illetve annak témájához, koncepciójához kapcsolódó kutatás

VAGY az alábbiak közül valamelyik, illetve szabadon választott, az oktatóval egyeztetett téma:

* „koncepciózus építészeti tervezés” és esetei, jellemzői, meghatározói
* „lokalitás. épületek telepítése” és befolyásolói, urbanizált környezet
* „építészeti program” és helye a tervezési folyamatban
* „nevelési, oktatási épületek” - közösségi oktatás terei és kulturális összefüggései
* „adminisztratív épületek” – adat a térben
* „az építészet és a kereskedelmi érték” – beidegződések, eldobható építészet, ár-érték
* „perspektíva a középületben” - szabályozott vertikalitás és horizontalitás
* „építészet és grafika találkozása” – amikor a tér síkokra szakad
* „modernitás és tradíció” - az építészeti kontinuitás a középülettervezésben
* „külső közösségi terek” - kortárs közterek, tervezési irányelvek
* „belső közösségi terek” - belső térformálás
* „vertikális építészet” – a hely alkotta középület
* „jelképszerű házak” – amikor az építészeti megjelenés emblematikus szándék
* „lépték és funkcionalitás a középületben” – a funkció optimuma, arányok és szándékok
* „a történetiség súlya az építészetben” – az építészeti etalon a tér-idő függvényében
* „a jövő középületei” – a társművészetek véleménye az építészetről. scifi
* „a kézművesség helye a kortárs építészetben” – az építész és a társművész közös mai útjai
* „naiv középület” – funkcionalitás és szubjektivitás a Föld égtájain
* „humanitárius építészet jelene” – társadalmi szerepvállalás az építészetben

## Program heti bontásban

|  |  |  |  |  |
| --- | --- | --- | --- | --- |
| Előadás | | | | |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. | Féléves tematika ismertetése  Tájékoztató, feladatkiadás |  |  |  |
| 2. | Előadás - Építészet és alapegységei – Koncepcióalkotásról általában | Benkő M. -111 szó az építészetről.TERC,2013  GádorosL.-Középületek terv. Tankönyvkiadó,1987 |  |  |
| 3. | Konzultáció a választott téma kutatásáról. | Témához releváns szakirodalom, felkutatása hallgatói feladat | | |
| 4. | Konzultáció a választott téma kutatásáról. Hivatkozások szabályai | Témához releváns szakirodalom, felkutatása hallgatói feladat | | |
| 5. | ABSZTRAKTLEADÁS: Absztrakt,  tartalomjegyzék (vázlat),  irodalomjegyzék |  | Absztrakt, tartalomjegyzék és irodalomjegyzék bemutatása. | Március 8. 23.59-ig,  feltöltés Teamsen. |
| 6. | **NEMZETI ÜNNEP (MÁRCIUS 15.)** | | | |
| 7. | Előadás – Ember és természet harmóniája városi környezetben  ABSZTRAKT PÓTLEADÁS | FRAMPTON, K: A modern építészet kritikai története.TERC , 2009.  ERTSEY A., MEDGYASSZAY P. - Fenntartható építészet Terc, 2017 | Absztrakt, tartalomjegyzék és irodalomjegyzék pótbemutatása. | Március 22. 23.59-ig,  feltöltés Teamsen. |
| 8. | **TAVASZISZÜNET** | | | |
| 9. | Előadás – Újrahasznosított építészet | ERTSEY A., MEDGYASSZAY P. - Fenntartható építészet Terc, 2017 |  |  |
| 10. | Hallgatói előadások.  Levelezős hallgatók konzultációja |  |  |  |
| 11. | **POLLACK EXPO**  kötelező részvétel, 2 kreditpont szerezhető! | | | |
| 12. | Hallgatói előadások.  Levelezős hallgatók konzultációja.  a féléves feladat (esszé) beadása |  | Esszé leadása | Április 26. 23.59-ig, feltöltés Teamsen. |
| 13. | Hallgatói előadások |  |  |  |
| 14. | Hallgató előadások  a féléves feladat (esszé) pót beadása |  | Esszé pótleadása Aláírás megszerzésének határideje | Május 10. 23.59-ig, feltöltés Teamsen. |
| 15. |  |  |  |  |
| 16. | a féléves feladat (esszé) pótlás utáni beadása (max. 70%) |  | Esszé pótlás utáni beadása (max. 70%) Aláirás pótlása | Május 24. 23.59-ig, feltöltés Teamsen. |

Dr. Rácz Tamás

tantárgyfelelős

Pécs, 2024.01.26.